Die blinkblaartolbos (Leucadendron xanthoconus) is 'n blomdraende struik wat tot die genus Leucadendron behoort en deel van die fynbos vorm. Die plant is inheems aan die Wes-Kaap, waar dit voorkom op die Kaapse Skiereiland, Hottentots-Hollandberge en Groenlandberg, Kogelberg, Kleinmond, Kleinrivierberge tot by Bredasdorpberg, Elimvlakte, Caledon, Swartberg, Riviersonderendberge en Potberg. Die struik word 2.0 m hoog en dra blomme in Augustus. Vuur vernietig die plant maar die sade oorleef. Die sade word geberg in 'n tol op die vroulike plant en val na die grond nadat die plant gebrand het. Die plant is eenslagtig en daar is manlike- en vroulike plante. Die bevrugting word gedoen deur klein torre. Die plant groei op die laer berghellings vanaf 0-670 m. In Engels staan die plant as die Sickle-leaf Conebush bekend. http://plantsoftheworldonline.org/taxon/urn:lsid:ipni.org:names:704985-1 http://redlist.sanbi.org/species.php?species=794-156 http://pza.sanbi.org/leucadendron-xanthoconus http://biodiversityexplorer.info/plants/proteaceae/leucadendron_xanthoconus.htm https://www.proteaatlas.org.za/conebu2.htm Wikimedia Commons het meer media in die kategorie Blinkblaartolbos.